  Майя Бывальцева Удмуртилэн Кун кенешысьтыз депутатъёслэн лыдзы 60 муртозь кулэсмоз. Парламентарийёс кык лыдӟемен сыӵе пумкылъян кутӥзы 29-тӥ шуркынмонэ ортчем сессиын. Ужпумъя шара куара сётон вал. 65 депутатъёс соглаш луизы, 11-ез — пумит, одӥгез возиськиз. Улосвылысь Кун Кенешлэн ёзчиосызлэсь лыдзэс кулэстон сярысь кичӧлтонэн сессиын потӥз депутат Андрей Осколков. Вераськоназ со пусйиз, туала югдур, со пӧлын экономикаын, парламентарийёслэсь лыдзэс кулэстыны куре. Солэн малпамезъя, со кун тӧрлыкез выльдонын нырысетӥ вамыш луоз. «Туннэ со пумкылъянэз кутыны дыр вуиз. <…> Ми социологиен выримы. <…> Со бадӟым ӧвӧл ке но, со вань. Оске мыным, бырйисьёс со малпанлы дурбасьтӥзы. Туннэ вань мерлык палатаос со малпанлы дурбасьто» Удмуртилэн тӧроез Александр СоловьёвПусъёмы, таяз арын коньывуонэ Ульяновскысь «Артефакт» компания Удмуртиысь каръёсын но ёросъёсын социологи эскерон ортчытӥз. Тросэз юам муртъёс веразы, «депутатъёслэн лыдзы йылыны кулэ ӧвӧл» шуыса. «Йылтон» понна куаразэс сётӥзы 0,4 процентэз гинэ юмам муртъёс. 39,3 процентэз кулэстон понна дурбасьтӥзы, 29,6 процентэз верамъя, «номыр но воштыны кулэ ӧвӧл». Воштӥськонъёс вуоно ӧтчамысь депутатъёсъя луозы, соосты быръёнъёс 2017-тӥ арын сӥзьыл ортчозы. Та дыре парламентын 90 депутатъёс ужало. Тегъёс: Политика Ижкар быръёнъёс Удмуртия КунКенеш депутатъёс  